Wolfgang Amadeus Mozart

Wolfgang Amadeus Mozart (Salzburg, 27 Januari 1756–Wina, 5 Dhésèmber 1791), punika satunggiling komposer musik saking Ostenrik. Piyambakipun saged kaangep juru musik ingkang jénius. Saking wiwit alit sampun saged manggubah musik klasik. Karyanipun kathah sanget (kirang langkung 700 lagu).

Karya-karyanipun antawis sanès: Pawiwahan Figaro (Le nozze di Figaro) (1786), Don Giovanni (1787), kaliyan Sruling Ajaib (Die Zauberflöte) (1791). Karyanipun ingkang pungkasan, Requiem, dèrèng bibar awit sampun tilar donya. Lajeng karya punika dipunbibaraken déning Franz Xaver Süssmayr.

 Pratélan komposisi 
Mozart nilaraken warisan komposisi musik kathah sanget. Komposisi-komposisinipun sampun dipunpilah-pilah per genre (jinis) ing K.V. (Köchel-Verzeichnis, 1937). Sawijining ringkesan cekak karya Mozarts ugi naté dipunterbitaken ing 1951 mawi judhul Der kleine Köchel. Lajeng ugi wonten Verzeichnüss, punika cekakan saking Verzeichnüss aller meiner Werke (1784-1791), sawijining pratélan komposisi ingkang dipunserat déning Mozart piyambak. Lajeng ugi wonten sistèm AMV (Alte Mozart-Ausgabe) kaliyan NMA (Neue Mozart-Ausgabe) ingkang dipun-ginakaken.

Pratélan opera Mozart:

 Judhul  KV  bibar ing  isi  sanès-sanès Die Schuldigkeit des erstes Gebotes KV35  1767      Apollo et Hyacinthus  KV38  1767    Bastien en Bastienne  KV50  1768    La finta semplice  KV51  1768    Mitridate  KV87  1770      Ascanio in Alba  KV111  1771    Betulia Liberata  KV118  1771 Judith kaliyan Holofernes   Il sogno di Scipione  KV126  1772    Lucio Silla  KV135  1772      Thamos, König in Ägypten     1773, 1775    La finta giardiniera  KV196  1774    Il rè pastore  KV208  1775      Zaide  KV344  1779      Idomeneo  KV366  1780     Die Entführung aus dem Serail  KV384 1782      L'oca del Cairo  KV422        Lo sposo deluso  KV430        Der Schauspieldirektor  KV486     Le nozze di Figaro  KV492  1786 Satunggiling tukang cukur ingkang gandrung   Don Giovanni  KV527  1787  Satunggiling playboy   Così fan tutte  KV588  1789      Die Zauberflöte  KV620  1791 prakawis free masonry (vrijmetselarij)   La clemenza di Tito  KV621  1791   

 Requiem 
Ing warsa 1791 Mozart kadhatengan tiyang ingkang boten dipuntepangi. Piyambakipun kajeng pesen satunggiling misa Requiem. Alesan saha jati dhirinipun boten purun dipunbèbèraken. Bésok tibakipun tiyang punika Raden Franz von Walsegg-Stuppach. Priyantun punika panci gadhah kabiasaan pesen komposisi musik lajeng dipunsalin kaliyan dipunakoni piyambak.

Rikala Mozart nampi pesenan punika, Mozart sampun boten saras malih. Amargi gadhah pesenan sanès, Mozart saweg saged nyerat requiem punika rikala sangsaya sakit badanipun ngantos séda. Pungkasanipun karya punika dipunbibaraken déning Franz Xaver Süssmayr. Piyambakipun salah satunggiling siswanipun.

Kategori:Pangripta Ostenrik
Kategori:Juru Musik
Kategori:Artikel mawa basa krama
Kategori:Pemusik